Лазарь Маркович Заменһоф (тыуғанда - Лейзер Мордхович Заменгов)[5] Россия империяһының Гродненск губернаһының Белосток ҡалаһында, училище уҡытыусыһы Марк Фабианович Заменһоф[6][7] һәм Розалия Шолемовна Заменһоф ғаиләһендә беренсе бала булып тыуа.[8][9] Марк Фабианович Заменһоф "Ғацефир" гәзитендә боронғо йәһүд теле филологияһы, иврит телендә йәһүд дине, география һәм тел ғилеме буйынса уҡыу әсбаптары сығара.[10] Лазарь артынан тағы биш малай (Феликс, Герш, Генрик, Леон, Александр) һәм биш ҡыҙы (Фейл (Фаня), Гитл, Сура-Двойра, Мина һәм Ида) тыуа.